b'\n_START_ARTICLE_\nHalm\xc4\x83\xc8\x99d, S\xc4\x83laj\n_START_SECTION_\nA\xc8\x99ezare\n_START_PARAGRAPH_\nLocalitatea Halm\xc4\x83\xc8\x99d se situeaz\xc4\x83 \xc3\xaen zona maginal\xc4\x83 a Depresiunii Plopi\xc8\x99, la contact cu culmile joase ale Mun\xc8\x9bilor Plopi\xc8\x99, \xc3\xaen bazinele hidrografice ale Drighiului \xc8\x99i V\xc4\x83ii Ceri\xc8\x99ei, la o distan\xc8\x9b\xc4\x83 de 49 km fa\xc8\x9b\xc4\x83 de municipiul Zal\xc4\x83u.\n_START_SECTION_\nIstoric\n_START_PARAGRAPH_\nUrmele locuirii pe aceste meleaguri au fost puse \xc3\xaen eviden\xc8\x9b\xc4\x83 de numeroasele descoperiri arheologice de pe teritoriul comunei, care atest\xc4\x83 prezen\xc8\x9ba a\xc8\x99ez\xc4\x83rilor fortificate \xc3\xaenc\xc4\x83 din epoca fierului. Halm\xc4\x83\xc8\x99d a fost men\xc8\x9bionat \xc3\xaen anul 1341.\n_START_SECTION_\nMonument disp\xc4\x83rut\n_START_PARAGRAPH_\nFosta biseric\xc4\x83 "Sf.Dumitru" din satul Halm\xc4\x83\xc8\x99d este \xc3\xaenscris\xc4\x83 pe "Lista monumentelor istorice disp\xc4\x83rute", elaborat\xc4\x83 de Ministerul Culturii \xc8\x99i Cultelor \xc3\xaen anul 2004 (datare: sec. XVIII, cod 32B0063).\n_START_SECTION_\nEconomie\n_START_PARAGRAPH_\nEconomia satului este preponderent agricol\xc4\x83, bazat\xc4\x83 pe cultura plantelor. Localitatea este cunoscut\xc4\x83 \xc8\x99i ca un important bazin pomicol al jude\xc8\x9bului S\xc4\x83laj.\n_START_SECTION_\nAtrac\xc8\x9bii turistice\n_START_PARAGRAPH_\nExploatarea poten\xc8\x9bialului turistic ar putea propulsa economia a\xc8\x99ez\xc4\x83rii. Turistul care viziteaz\xc4\x83 Halm\xc4\x83\xc8\x99dul, pe l\xc3\xa2ng\xc4\x83 frumuse\xc8\x9bea \xc8\x99i valoarea peisajelor naturale \xc8\x99i antropice, va fi impresionat de biserica "Sf\xc3\xa2ntul Dumitru" din centrul satului, de moara de ap\xc4\x83 de pe Valea Morilor, de frumuse\xc8\x9bea P\xc4\x83durii Lapi\xc8\x99, de ospitalitatea, obiceiurile \xc8\x99i folclorul tradi\xc8\x9bional p\xc4\x83strate \xc3\xaen aceast\xc4\x83 vatr\xc4\x83 de locuire str\xc4\x83veche.'